wickkiey/tamil-wikipedia-chunked huggingface dataset:
# இந்தோனேசியாவின் தேசிய பூங்காக்களின் பட்டியல்

## சுமாத்திரா

| கிமீ² | &nbsp;&nbsp;மைல்² |  |  |  |  |  |  |
| --- | --- | --- | --- | --- | --- | --- | --- |
| பத்தாங் காடிஸ் | 2004 | 1,080 | 417 |  |  |  |  |
| பெர்பாக் | 1992 | 1,628 | 628 | ராம்சர் தளம் |  |  |  |
| புக்கிட் பாரிசான் செலாத்தான் | 1982 | 3,650 | 1410 | உலகப் பாரம்பரியக் களம் |  |  |  |
| புக்கிட் டுவாபெலாஸ் | 2000 | 605 | 233 |  |  |  |  |
| புக்கிட் தீகாபுலு | 1995 | 1,277 | 493 |  |  |  |  |
| இலியூசர் மலை | 1980 | 7,927 | 3,061 | உலகப் பாரம்பரியக் களம் | 2004 | 1,000 | 386 |
| வே கம்பாஸ் | 1989 | 1,300 | 500 |  |  |  |  |
| சாம்ருட் | 2016 | 314 | 121 |  |  |  |  |
| மாராஸ் மலை | 2016 | 168 | 65 | } |  |  |  |
# பேய்லைட்டு

**பேய்லைட்டு** (*Bayleyite*) என்பது Mg<sub>2</sub>(UO<sub>2</sub>)(CO<sub>3</sub>)<sub>3</sub>·18(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யுரேனியம் கார்பனேட்டு கனிமம் என்று இக்கனிமம் வகைப்படுத்தப்படுகிறது. பேய்லைட்டு கனிமம் மக்னீசியம், யுரேனியம் மற்றும் கார்பன் ஆகிய தனிமங்களைக் கொண்ட இரண்டாம் நிலை கனிமமாகும். பிரகாசமான மஞ்சள் நிறத்தில் இது காணப்படுகிறது. இதன் படிகப் பழக்கம் ஊசிவடிவமாகும். ஆனால் இது பொதுவாக யுரேனியம் தாங்கும் தாதுக்களின் மேலோடுகளாகக் காணப்படுகிறது. மோவின் கடினத்தன்மை அளவுகோலில் சுமார் 2–2.5 என்ற கடினத்தன்மையைக் பேய்லைட்டு கனிமம் கொண்டுள்ளது. என்ற குறியீட்டால் அடையாளப்படுத்துகிறது.
# பேய்லைட்டு

## தோற்றம்

முதன்முதலில் பேய்லைட்டு கனிமம் 1948 ஆம் ஆண்டு அரிசோனாவின் யாவாபாய் மாகாணத்தில் உள்ள பாக்தாத்தின் வடக்கே உள்ள இல்சைடு சுரங்கத்தில் கிடைத்ததாக விவரிக்கப்பட்டது. மேலும் இல்லினாய்சு பல்கலைக்கழகத்தின் கனிமவியலாளர் வில்லியம் செர்லி பேய்லி (1861–1943) என்பவரின் நினைவாக பேய்லைட்டு எனப் பெயரிடப்பட்டது. மற்ற இரண்டாம் நிலை கனிமங்களில் ஒரு மலர்ச்சி அல்லது பூச்சாக இது தோன்றுகிறது. பெரும்பாலும் சுரங்கச் சுவர்கள் மற்றும் வேலைப்பாடுகளில் படிந்து காணப்படுகிறது. இல்சைடு சுரங்கத்தில் சுரோக்கிங்கரைட்டு, ஆண்டர்சோணைட்டு, சிவார்ட்சைட்டு மற்றும் ஜிப்சம் ஆகிய கனிமங்களுடன் சேர்ந்து காணப்படுகிறது. உட்டாவில் உள்ள ஐட்வுட்டு சுரங்கத்தில் சுரோக்கிங்கரைட்டு மற்றும் ஜிப்சம் ஆகியவற்றுடன் கிடைக்கிறது. வயோமிங்கில் உள்ள நதிப் படுகையில் தியுயாமுனைட்டு, யுரேனோஃபேன், இலிபிகைட்டு மற்றும் கார்னோடைட்டு ஆகியவற்றுடன் சேர்ந்து காணப்படுகிறது.
# சோம யாகம்

***சோம யாகம்*** அல்லது **சோம யக்ஞம்** (*Somayajna')' (சமசுகிருதம்:सोमयज्ञ) என்பது இந்து சமய வழிபாட்டுச் சடங்கு முறைகளில் ஒன்றாகும். வேதம் கூறும் இந்த யாகம் சந்திரனின் சுழற்சியுடன் தொடர்புடைய ஒரு வகை வேள்வி ஆகும். மேலும் இது அண்ட ஒழுங்கைப் பராமரிப்பதற்காகச் செய்யப்படுவதாகக் கருதப்படுகிறது.இந்த வேள்வியின் முடிவில் சோம பானம் *ஆகுதி''யாகசெலுத்தப்படுகிறது. வேத மந்திரங்கள் கற்றிந்தவர்களால் செய்யப்படும் சோம யாகம் தெய்வங்களை அமைதிப்படுத்தும் திறன் கொண்டதாகக் கருதப்படுகிறது.இந்த யாகத்தை நடத்தும் தலைமை புரோகிதரை **சோமயாஜி** என்று அழைப்பர்.
# சோம யாகம்

## வகைகள்

சோம யாகம் ஏழு வகையாக கொண்டுள்ளது. அவைகள்::  
- *அக்னிசோம யாகம்* – இது முதன்மையான சோம யாகம் ஆகும்.
- *உக்தியா*
- *சோடசி*
- *அத்தியாக்னிஸ்தோமா*
- *அதிராத்திரா*
- *ஆப்டோரியாமா*
- *வாஜபேய யாகம்*
# சோம யாகம்

## இதனையும் காண்க

- அசுவமேத யாகம்
- இராஜசூய யாகம்
- வேள்வி
# தேசிய முதியோர் மையம்

தேசிய முதியோர் மையம் - சென்னை, 2024 பிப்ரவரி 25 அன்று பிரதமர் நரேந்திர மோடியால் காணொலி காட்சி மூலம் தொடங்கி வைக்கப்பட்டது.
முதியோர் மக்களுக்கு இருதயவியல், சிறுநீரகவியல், இரைப்பை குடல், நரம்பியல் மற்றும் மனநல மருத்துவம் போன்ற சிறப்பு மருத்துவத்தில் சிகிச்சையும், மறுவாழ்வு நடவடிக்கைகள் தரும் வண்ணம் இதன் செய்ற்பாடுகள் இருக்கும். 8.64 ஏக்கர் நிலப்பரப்பில் 200 படுக்கைகளை கொண்ட இந்த மையம் இதுபோன்ற சிகிச்சையில் நாட்டிலேயே முதலாவதாகும். 157 கோடி ரூபாய் மதிப்பிலான மத்திய அரசின் நிதியுதவியுடன் கூடிய இந்தத் திட்டம், கிங் தடுப்பு மருத்துவ நிறுவனத்தின் வளாகத்தில் செயல்படுத்தப்படுகிறது.
# தேசிய முதியோர் மையம்

## காலவரிசை

- முதியோர்களின் பல்வேறு உடல்நலப் பிரச்சினைகளைத் தீர்ப்பதற்காக, சுகாதாரம் மற்றும் குடும்ப நல அமைச்சகம் 2010-11 ஆம் ஆண்டில் "முதியோர் சுகாதாரப் பராமரிப்புக்கான தேசியத் திட்டத்தை" (NPHCE) தொடங்கியது.
- 12வது ஐந்தாண்டு திட்டக் காலத்தில், தேசிய முதியோர் சுகாதாரப் பராமரிப்புத் திட்டத்தின் (NPHCE) மூன்றாம் நிலைக் கூறுகளின் கீழ், புது தில்லியில் உள்ள அகில இந்திய மருத்துவ அறிவியல் நிறுவனம் (AIIMS) மற்றும் சென்னை மருத்துவக் கல்லூரியில் தலா ஒன்று என இரண்டு தேசிய முதியோர் மையங்களை நிறுவுவதற்கு இந்திய அரசு ஒப்புதல் அளித்துள்ளது. இரண்டு தேசிய முதியோர் மையங்களும் நாட்டில் முதியோர் பராமரிப்புத் துறையில் சிறப்பு மையங்களாக இருக்கும் என்று எதிர்பார்க்கப்படுகிறது.  
இரண்டு மையங்களிலும் 200 படுக்கைகள் இருக்கும், மேலும் முதியோர் மருத்துவத்தில் முதுகலை படிப்புக்கு 15 இடங்களும் இருக்கும்.  
- மத்தியரசின் நிதி உதவியோடு 2016ல் கட்டுமான பணிகள் துவங்கப்பட்டு, சில வருடங்களில் முடிக்கப்பெற்றது. இருப்பினும் 2020ல் ஏற்பட்ட கொரானோ தொற்று நோய் தேவையை கருத்தில் கொண்டு இது கொரானோ சிகிச்சை மையமாக மாற்றப்பட்டது. 2022ல் கொரானோ தொற்று நோய் முடிவுற்ற பிறகு மீண்டும் புதுப்பிக்கப்பட்டு 2024ல் திறக்கப்பட்டுள்ளது. இரண்டு வருடங்களுக்கு மனிதவள தேவைகளுக்கும் மத்திய அரசு நிதியுதவி அளிக்கின்றது.
# பென்ஜோர்

வளாகத்தில் ஒரு சோடி *பென்ஜோர்கள்*]]  
**பென்ஜோர்** (*Penjor*, பாலினிய மொழி: ᬧᬾᬜ᭄ᬚᭀᬃ ) என்பது கலுங்கன் விழா நாளில் செழிப்பின் சின்னமாக நிறுவப்படும் பாலி இந்து சமயச் சின்னமாகும். இது உயரமான, அலங்கரிக்கப்பட்ட மூங்கில் கம்பத்தில் உருவாக்கப்படுகிறது. இது பாலியில் ஆண்டு முழுவதும் வீடுகள், வளாகங்கள், கோயில் விழா கொண்டாட்டங்களின் ஒரு பகுதியாகவும், அனைத்து முக்கியமான சமய விழாக்கள் மற்றும் இந்து வாழ்க்கைச் சடங்குகளிலும் காணப்படும்.  
இந்தக் கம்பங்களின் நீளத்தில் வேறுபடுகள் இருந்தாலும், பொதுவாக 5-10 மீட்டர் உயரம் கொண்டவையாக உள்ளன. இதன் மேல் பகுதிக்கு அருகில் ஒரு தனித்துவமான வளைவு இருக்கும். இந்த பென்ஜோர், நன்மையின் அடையாளமான பரோங்கின் வாலையும், புனித மலையான அகுங் மலையின் சிகரத்தையும் ஒத்திருப்பதாகக் கூறப்படுகிறது. மஞ்சள் நிறத்தில் உள்ள தென்னை குருத்தோலைகள் மற்றும் பலா பங்க்கா (வள்ளிக்கிழங்கு) வேர்கள், பலா கந்துங் (வெள்ளரிகள், ஆரஞ்சு, வாழை), பலா விஜா (அரிசி, சோளம்), பிளாவா (இலைகள்), பாரம்பரிய ரொட்டிகள், நாணயங்கள் போன்ற பல்வேறு குறியீட்டு பொருட்களைப் பயன்படுத்தி இது அலங்கரிக்கப்படுகிறது. இதன் அலங்காரங்கள் எளிமையானவையாகவும் நேர்த்தியானதுமாக இருக்கும். சில பெஞ்சோர்கள் நிரந்தரமாக உருவாக்கப்படுகின்றன. பஞ்சரின் அடிப்பகுதியில் ஒரு சிறிய சன்னதி இணைக்கப்பட்டிருக்கும், இது லாமக் என்னும் அலங்காரப் பொருள் கொண்டு அலங்கரிக்கப்பட்டிருக்கும்.
# கவிதா சேத்

**கவிதா சேத்** (*Kavita Seth*)(பிறப்பு: செப்டம்பர் 14, 1970) ஓர் இந்தியப் பாடகியும், இந்தி திரைத்துறையில் பின்னணிப் பாடகியாகவும், கசல்கள், சூஃபி இசையை நிகழ்த்துபவரும் என்று அறியப்படுகிறார். மேலும் *கர்வான் குழு* என்ற சூஃபி இசைக் குழுவை வழிநடத்துகிறார். இவர் தற்போது இந்தியாவின் மும்பையில் வசிக்கிறார்.  
சிறந்த பெண் பின்னணிப் பாடகிக்கான பிலிம்பேர் விருதை இரண்டு முறை கவிதா சேத் வென்றுள்ளார்: 2010-இல் *வேக் அப் சித்* (2009) திரைப்படத்தில் "இக்தரா" பாடலைப் பாடியதற்காகவும், 2023-இல் *ஜக்ஜக் ஜீயோ* (2022) திரைப்படத்தில் "*ரங்கிசாரி* " பாடலுக்காகவும். 2009-ஆம் ஆண்டில் மிகப்பெரிய தரவரிசைப் பாடல்களில் ஒன்றான முந்தைய பாடலுக்காகச் சிறந்த பெண் பின்னணிப் பாடகிக்கான நட்சத்திரத் திரை (*ஸ்டார் ஸ்கிரீன்*) விருதையும் இவர் வென்றார்.
# கவிதா சேத்

## ஆரம்ப கால வாழ்க்கை

சேத், உத்தரப் பிரதேசத்தின் பரேலியில் ஒரு வங்கி அதிகாரியின் நடுத்தரக் குடும்பத்தில் பிறந்தார்.
# கவிதா சேத்

## தொழில்

ஆண்டு விழாவில் சேத்]]
கவிதா சூஃபி பாணி பாடலில் நிபுணத்துவம் பெற்றவர். இருப்பினும் இவர் கீத், கஜல், நாட்டுப்புறப் பாடல்களையும் பாடிவருகிறார். பல ஆண்டுகளாக இவர் இலண்டன், பர்மிங்காம், இசுக்காட்லாந்து, பெர்லின், ஒஸ்லோ, ஸ்டாக்ஹோம் மற்றும் இந்தியா முழுவதும் நேரடி இசை நிகழ்ச்சிகளை நடத்தியுள்ளார். தில்லியில் நடந்த முசாபர் அலியின் சர்வதேசச் சூஃபி விழா இசை நிகழ்ச்சியில் இவரது நிகழ்ச்சியில்தான் இயக்குநர் சதீஷ் கௌசிக் இவரது பாடலைக் கேட்டு, அமிஷா படேல் நடித்த *வாடா* (2005) திரைப்படத்தில் " *ஜிந்தகி கோ மௌலா* " என்ற பாடலைப் பாட வாய்ப்பளித்தார். இது பின்னணிப் பாடகியாக இவரது அறிமுகத்தைக் குறிக்கிறது. இதைத் தொடர்ந்து, இவர் மும்பைக்குக் குடிபெயர்ந்தார். இதன் பின்னர் அனுராக் பாசுவின் *கேங்ஸ்டார்* (2006) படத்தினைத் தொடர்ந்து *"முஜே மத் ரோகோ"* படத்திற்காக இவருக்குப் பாராட்டுகள் கிடைத்தன.  
பாடுவதைத் தவிர, இவர் இசையமைக்கவும் செய்கிறார். அவர் என். சந்திராவின் *"யே மேரா இந்தியா "* (2009) படத்தில் மூன்று பாடல்களுக்கு இசையமைத்துள்ளார். இவர் *வோ ஏக் லம்ஹா*, *தில்-இ-நதன்* ஆகிய இரண்டு சூஃபி கசல் இசைத் தொகுப்புகளையும் இதைத் தொடர்ந்து சூஃபி இசைத் தொகுப்புகளான *சூஃபியானா* (2008) மற்றும் *அசுரத்* ஆகியவற்றையும் வெளியிட்டுள்ளார். சூஃபி கவிஞர்-மந்திரவாதி ரூமியின் இருவரிகளைக் கொண்ட இவரது 2008 இசைத்தொகுப்பான *சூஃபியானா*, இலக்னோவில் உள்ள 800 ஆண்டுகள் பழமையான காமன் பிர் கா தர்காவில் வெளியிடப்பட்டது.  
2020ஆம் ஆண்டில், கவிதா பிபிசி தொலைக்காட்சி தொடரான *எ சூட்டபிள் பாய்-வின்* ஒலிப்பதிவை இயற்றினார். இதே நிகழ்ச்சியில் தபுவின் கதாபாத்திரத்தின் பாடல்களுக்கும் குரல் கொடுத்தார்.  
2023-ஆம் ஆண்டில், சர்மிளா தாகூர் நடித்த குல்மோகர் திரைப்படத்தின் இசைத்தொகுப்பிற்கும் கவிதா பங்களித்தார்.
# கவிதா சேத்

## தனிப்பட்ட வாழ்க்கை

கவிதா சேத்திற்கு, கவிசு சேத், கனிஷ்க் சேத் என இரண்டு மகன்கள் உள்ளனர். இருவரும் இவருடன் இணைந்து நிகழ்ச்சிகளை நடத்துகிறார்கள். இவரது கணவர் கே. கே. சேத், 48 வயதில், திசம்பர் 15, 2011 அன்று கணைய அழற்சியால் இறந்தார்.
# கவிதா சேத்

## இசைத்தொகுப்பு

- *சூஃபியானா* (2007)
- *கபீரானா சூஃபியானா* (2010)
- *புல்லே ஷா* (2010)
- *குதா வோஹி ஹை* (2011)
- *ஏக் தின்* (2012)
- *குஸ்ரோவுடன் டிரான்ஸ்* (2014)
- *லகான் லாகீ ரே* (2021)
# சூசணைட்டு

**சூசணைட்டு** (*Susannite*) என்பது Pb<sub>4</sub>SO<sub>4</sub>(CO<sub>3</sub>)<sub>2</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஈய சல்பேட்டு கார்பனேட்டு ஐதராக்சைடு கனிமம் என இது வகைப்படுத்தப்படுகிறது. சூசணைட்டு என்பது அதிக வெப்பநிலை கட்டத்தில் உள்ள ஒரு கனிமமாகும். திரவங்கள் ஈய தாதுப் படிவுகளை ஆக்சினேற்றும்போது 80 °செல்சியசு வெப்பநிலைக்கு மேல் இது உருவாகிறது. ஈயகைலைட்டு மற்றும் மேக்பெர்சோணைட்டுடன் முப்பகுதி உருவமாக சூசன்ணைட்டு காணப்படுகிறது.  
பன்னாட்டு கனிமவியல் சங்கம் சூசணைட்டு கனிமத்தை Sus என்ற குறியீட்டால் அடையாளப்படுத்துகிறது.  
சூசணைட்டு முக்கோண அமைப்பில் படிகமாகிறது. மோவின் கடினத்தன்மை அளவுகோலில் 2.5 முதல் 3.0 வரை கடினத்தன்மை அளவும் 6.57 என்ற ஒப்படர்த்தி அளவும் கொண்டு மிகவும் மென்மையான கனிமமாக உள்ளது.  
1827 ஆம் ஆண்டு இசுக்காட்லாந்தின் இலானார்க்கு மாகாணத்தில் உள்ள இலெட்கில் கிராமத்தின் உள்ள சுசன்னா சுரங்கத்தில் கண்டுபிடிக்கப்பட்டது. கூடுதலாக, செருமனியின் பல்வேறு இடங்கள், அரிசோனாவின் பினல் மாகாணத்தின் டைகர் சுரங்கம், பிரேசிலின் இபோரங்கா, மற்றும் நமீபியாவின் சுமேப் சுரங்கம் ஆகிய இடங்களிலும் சூசணைட்டு கிடைப்பது பதிவாகியுள்ளது.
# சாசுதான்கரை

**சாசுதான்கரை** (*Sasthankarai*) இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள குளச்சல் நகராட்சிக்கு உட்பட்ட ஒரு கிராமம் ஆகும். குளச்சல் - திக்கணம்கோடு-தக்கலை பிரதான சாலையில் குளச்சலில் இருந்து வடக்கே சுமார் 600 மீட்டர் தொலைவிலும் , திக்கணங்கோட்டிலிருந்து தெற்கே சுமார் 4 கிலோ மீட்டர் தொலைவிலும் கோணங்காடு கிராமத்திலிருந்து தென் மேற்கே சுமார் 1.5 கிலோ மீட்டர் தொலைவிலும் இக்கிராமம் அமைந்துள்ளது.  
சாசுதான்கரை வட எல்லையில் வெள்ளியாகுளம் என்னும் பெரிய இயற்கை குளம் அமைந்துள்ளது.
# கியான்யார் பிராந்தியம்

| translit_lang1 =
| translit_lang1_type1 =
| translit_lang1_info1 =  
| settlement_type = பிராந்தியம்
| image_skyline =  
| imagesize =
| image_caption =
| image_flag =
| flag_size =
| image_seal =Lambang Gianyar.png
| seal_size =
| motto =  
| image_map = Location Gianyar Regency.png
| map_caption = கியான்யார் பிராந்தியம்
| mapsize =
| pushpin_map = Indonesia
| pushpin_mapsize =
| pushpin_label_position =
| pushpin_relief = y
| pushpin_map_caption = **கியான்யார்** **இந்தோனேசியா**
---
|coordinates =  
|subdivision_type = நாடு
|subdivision_name =
| subdivision_type1 = மாநிலம்
| subdivision_name1 = பாலி  
| seat_type = தலைநகரம்
| seat = கியான்யார்  
| government_type =
| leader_title =
| leader_name =
| leader_title1 =
| leader_name1 =  
| area_total_km2 = 368
| population_total = 507746
| population_as_of = 2024
| population_footnotes =
| population_density_km2 = auto  
| demographics_type1 = வழிபாடு
| demographics1_title1 = சமயம்
| demographics1_info1 =
# கியான்யார் பிராந்தியம்

## காட்சியகம்

- **கியான்யார் பிராந்திய காட்சிப் படங்கள்**  
-
# திருவள்ளூர் புத்தகக் காட்சி

**திருவள்ளூர் புத்தகக் காட்சி** என்பது, சென்னையைத் தலைமையிடமாகக் கொண்ட 'தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்' என்ற அமைப்பால் ஆண்டுதோறும் திருவள்ளூர் மாவட்டத்தில் நடைபெறும் புத்தகக் கண்காட்சியாகும்.
# திருவள்ளூர் புத்தகக் காட்சி

## முதல் கண்காட்சி

2022-ஆம் ஆண்டு ஏப்பிரல் மாதம் ஒன்றாம் திகதி முதல் ஏப்பிரல் பதினோராம் திகதி வரை, திருவள்ளூர் மாவட்டத்தில் 'தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்' சார்பில் ஆரம்பிக்கப்பட்ட முதல் புத்தகக் கண்காட்சியானது, திருவள்ளூர் மாவட்ட ஆட்சியர் அலுவலகப் பெருந்திட்ட வளாகத்தில் நடைபெற்றது. 105 அரங்குகளில், இலட்சக்கணக்கான புத்தகங்கள் பார்வைக்கு வைக்கப்பட்டிருந்தன.
# திருவள்ளூர் புத்தகக் காட்சி

## இரண்டாம் கண்காட்சி

2023-ஆம் வருடம் புத்தகக் காட்சி, திருவள்ளூர் மாவட்டத்திலுள்ள ஆவடி எச். வி. எஃப். மைதானத்தில், மார்ச்சு 17 முதல் மார்ச்சு 27 வரை நடைபெற்றது. 100 அரங்குகள், 10,000 தலைப்புகள் கொண்டு, இலட்சக்கணக்கான புத்தகங்கள், மக்கள் பார்வைக்கு வைக்கப்பட்டிருந்தன.
# திருவள்ளூர் புத்தகக் காட்சி

## மூன்றாம் கண்காட்சி

2024-ஆம் ஆண்டு நடைபெற்ற புத்தகக் கண்காட்சி, திருவள்ளூர் ஆட்சியர் அலுவலகத்தில் பெப்பிரவரி 24 முதல் மார்ச்சு 4 வரை மக்கள் பயன்பாட்டில் இருந்தது. நூற்றுக்கும் மேற்பட்ட அரங்குகளில் பத்தாயிரத்திற்கும் அதிகமான தலைப்புகளில் இலட்சக்கணக்கான புத்தகங்கள் பார்வைக்கு வைக்கப்பட்டிருந்தன.
# திருவள்ளூர் புத்தகக் காட்சி

## நான்காம் கண்காட்சி

2025-ஆம் வருடத்திய புத்தகக் கண்காட்சியின் நான்காவது ஆண்டின் நிகழ்வு, மார்ச்சு மாதம் 7-ஆம் திகதி முதல் 17-ஆம் திகதி வரை நடைபெறுகிறது. 125 அரங்குகளில், பல்லாயிரக்கணக்கான தலைப்புகளில், இலட்சக்கணக்கான புத்தகங்கள் பார்வைக்கு வைக்கப்பட்டுள்ளன.
# பெத்தேல்புரம்

## பெத்தேல்புரம்

**பெத்தேல்புரம்** (*Bethelpuram*) இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள ஒரு கிராமம் ஆகும். இது திங்கள்நகர் -செம்பொன்விளை பிரதான சாலையில் அமைந்துள்ளது.இக்கிராமம் திங்கள்நகர் -ல் இருந்து மேற்கே சுமார் 3.5 கிலோ மீட்டர் தொலைவிலும் ,கோணங்காடு வில் இருந்து வடக்கே சுமார் 700 மீட்டர் தொலைவிலும் , திக்கணங்கோட்டிலிருந்து தென்கிழக்கே சுமார் 3 கிலோ மீட்டர் தொலைவிலும் அமைந்துள்ளது.
# இந்திர யாத்திரை

**யென்யா புன்கி** என்றும் அழைக்கப்படும் **இந்திர யாத்திரை** (*Indra Jatra*) நேபாளத்தின்காத்மாண்டுவில் நடைபெறும் மிகப்பெரிய மதத் திருவிழாவாகும். "யெ" என்றால் "காத்மாண்டு" என்பதற்கான பழைய நேவாரி பெயர், "யா" என்றால் "கொண்டாட்டம்", மற்றும் "புன்கி" என்றால் முழு நிலவு என்று பொருள். எனவே ஒன்றாக பழைய நகரமான காத்மாண்டுவின் பிறந்த நாள் என்று பொருள். இந்த கொண்டாட்டங்களில் இந்திர யாத்திரை மற்றும் குமாரி யாத்திரை ஆகிய இரண்டு நிகழ்வுகள் உள்ளன. தெய்வங்கள் மற்றும் அரக்கர்களின் முகமூடி நடனங்கள், புனித உருவங்களின் காட்சிப் பொருட்கள் மற்றும் தேவ உலகத்தின் அரசனான இந்திரன் நினைவாக அலங்கார ஊர்திகள் ஆகியவற்றால் இந்திர யாத்திரையில் நிகழ்த்தப்படுகிறது. குமாரி யாத்திரை என்பது வாழும் தெய்வமான குமாரி தேவியின் தேரோட்டம் ஆகும்.  
கடந்த ஆண்டு இறந்த குடும்ப உறுப்பினர்களும் திருவிழாவின் போது நினைவுகூரப்படுகிறார்கள். காத்மாண்டு நகரச் சதுக்கத்தில் திருவிழாவின் முக்கிய நிக்ழவுகள் நடைபெறும். நேபாளத்தின் தேசிய சந்திர நாட்காட்டியான நேபாள சகாப்த நாட்காட்டியில் பதினொன்றாவது மாதமான யான்லாவின் 12 வது நாளிலிருந்து 4 வது நாள் வரை எட்டு நாட்கள் கொண்டாட்டங்கள் நீடிக்கின்றன.  
10 ஆம் நூற்றாண்டில் காத்மாண்டு நகரம் நிறுவப்பட்டதை நினைவுகூரும் வகையில் மன்னர் குணகமாதேவனால் இந்திர யாத்திரை தொடங்கப்பட்டது. குமாரி யாத்திரை 18ஆம் நூற்றாண்டின் நடுப்பகுதியில் தொடங்கியது. கொண்டாட்டங்கள் சந்திர நாட்காட்டியின் படி நடத்தப்படுகின்றன, எனவே தேதிகள் மாறுபடும்.
# இந்திர யாத்திரை

## திறப்பு விழா

**யோசின் தானேகு** என்பது காத்மாண்டு தர்பார் சதுக்கத்தில் இந்திரனின் கொடியைக் கொண்டிருக்கும் கம்பத்தை நிறுவும் நிகழ்ச்சியுடன் திருவிழா தொடங்குகிறது. காத்மாண்டுவுக்கு கிழக்கே 29 கி. மீ. தொலைவில் உள்ள ஒரு சிறிய நகரமான நாலாவுக்கு அருகிலுள்ள ஒரு காட்டில் இருந்து ஒரு மரம் தேர்தெடுக்கப்பட்டு அதன் கிளைகள் மற்றும் பட்டை அகற்றப்பட்டு கம்பமாக நிறுத்த கயிறுகளில் இழுத்துச் சென்று தர்பார் சதுக்கத்தில் நிறுத்தப்படுகிறது.  
**உபாகு வனேகு** என்பது முதல் நாளில் நடைபெறும் மற்றொரு நிகழ்வு ஆகும். இதில் பங்கேற்பாளர்கள் இறந்த குடும்ப உறுப்பினர்களை கௌரவிப்பதற்காக தூபம் ஏற்றி வழிபட கோயிகளுக்கு செல்வார்கள். கோயிலின் உள்ளே அவர்கள் சிறிய வெண்ணெய் விளக்குகளையும் வைக்கிறார்கள். சிலர் சுற்றி வரும்போது பக்தி பாடல்களையும் பாடுகிறார்கள். வரலாற்றுச் சிறப்புமிக்க நகரப் பகுதியில் ஊர்வலம் மாலை சுமார் 4 மணிக்குத் தொடங்குகிறத.  
குமாரி யாத்திரை, அதாவது குமாரியின் தேரோட்டம், இந்திர யாத்திரையுடன் ஒத்துப்போகிறது. இது கிபி 1756 இல் ஜெயப்பிரகாஷ் மல்லனின் ஆட்சியின் போது தொடங்கப்பட்டது.  
இந்த திருவிழாவின் போது, பிள்ளையார், பைரவர் மற்றும் குமாரி தேவி ஆகிய தெய்வங்களின் சிலைகளை ஏற்றிச் செல்லும் மூன்று தேர்கள் இசைக்குழுக்களுடன் மூன்று நாட்களில் காத்மாண்டு வழியாக திருவிழா பாதையில் இழுத்துச் செல்லப்படுகின்றன. பிற்பகல் 3 மணிக்கு ஊர்வலம் தொடங்குகிறது.
# நெசுகியுகோணைட்டு

**நெசுகியுகோணைட்டு** (*Nesquehonite*) என்பது MgCO<sub>3</sub>·3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.
இக்கனிமம் மக்னீசியம் கார்பனேட்டின் கனிமமாகவும், மக்னீசியம் கார்பனேட்டின் முந்நீரேற்றாகவும் கருதப்படுகிறது. 1890 ஆம் ஆண்டு எஃப். ஏ. கெந்து மற்றும் எசு. எல். பென்ஃபீல்டு ஆகியோரால் கண்டுபிடிக்கப்பட்டு விவரிக்கப்பட்டது. பென்சில்வேனியாவின் நெசுகியுகோனிங்கில் கிடைத்த காரணத்தால் நெசுகியுகோணைட்டு எனப் பெயரிடப்பட்டது. இங்கு இது ஒரு நிலக்கரிச் சுரங்கத்திலிருந்து மாதிரியாக எடுக்கப்பட்டது. என்ற குறியீட்டால் அடையாளப்படுத்துகிறது.
# ஆதிக்கம்

**ஆதிக்கம்** (*Chauvinism*) என்பது ஒருவர் தான் சார்ந்திருக்கும் குழு அல்லது மக்களின் மீது ஆதிக்கம் செலுத்துவதாகும். இவர்கள் தங்களைத் தவிர மற்றவர்களைப் பலவீனமானவர்கள், தகுதியற்றவர்கள் அல்லது தாழ்ந்தவர்கள் என்று கருதுவார்கள். *என்சைக்ளோபீடியா பிரிட்டானிக்கா* இதை "அதிகப்படியான மற்றும் நியாயமற்ற" தேசபக்தி மற்றும் தேசியவாதத்தின் ஒரு வடிவம், தேசிய சிறப்பிலும் மகிமையிலும் தீவிர நம்பிக்கை கொண்டிருத்தல் என்று விவரிக்கிறது.  
இந்தச் சொல், அமெரிக்க ஆங்கிலத்தில், 1940 களில் இருந்து ஆண் மேலாதிக்கத்தின் சுருக்கெழுத்தாகவும் பயன்படுத்தப்பட்டு வருகிறது. இது *மெரியம்-வெப்ஸ்டரின் அகராதியில்* "எதிர் பாலினத்தவர்களிடம் ஆதிக்க மனப்பான்மையில் அனுகுவது" என்று குறிப்பிடுகிறது.
# ஆதிக்கம்

## ஆணாதிக்கம்

**ஆணாதிக்கம்** என்பது ஆண்கள், பெண்களை விட உயர்ந்தவர்கள் என்ற நம்பிக்கையாகும். *ஆண் மேலாதிக்கம்*, *ஆண் ஒடுக்குமுறை* ஆகியவை நெருங்கிய தொடர்புடைய சொற்களாகும்.
# நேபாளத் திருவிழாக்களின் பட்டியல்

**நேபாளத் திருவிழாக்களின் பட்டியல்** (*List of Melas in Nepal*) என்பது நேபாளத்தின் பல்வேறு மாகாணங்களில் கொண்டாடப்படும் திருவிழாக்களின் தொகுப்பாகும்.
# நேபாளத் திருவிழாக்களின் பட்டியல்

## கோசி மாகாணம்

- **கும்பமேளா** - பரகசேத்திரத்தில் 12 ஆண்டுகளுக்கு ஒருமுறை **கும்பமேளா** கொண்டாடப்படுகிறது.
- **மை பெனி மேளா** - இலம் மாவட்டத்தில் ஆண்டுதோறும் மகர சங்கராந்தி அன்று கொண்டாடப்படுகிறது.
- **சோசக் தங்னம் சிசாபானி மேளா** - சிசாபானி, இலம் நகரில் ஒவ்வொரு ஆண்டும் கிராத், ராய் மற்றும் லிம்பு மக்களால் கொண்டாடப்படுகிறது.
- **கஜுர்முகி மேளா** - ஒவ்வொரு ஆண்டும் *கார்த்திக் பூர்ணிமா* அன்று இலம் மாவட்டத்தில் உள்ள டெயுமாய் நதிக்கரையில் லிம்பு மக்களால் கொண்டாடப்படுகிறது.
- **பூத் மேளா** - சிராஹா மாவட்டத்தில் ஒவ்வொரு ஆண்டும் கொண்டாடப்படுகிறது.
# நேபாளத் திருவிழாக்களின் பட்டியல்

## பாக்மதி மாகாணம்

- **மகர மேளா** - 12 ஆண்டுகளுக்கு ஒருமுறை பனௌடியில் *மகர சங்கராந்தி* அன்று கொண்டாடப்படுகிறது.
- **தேவிகாட் மேளா** - ஆண்டுதோறும் *சித்ரா சுல்கா பூர்ணிமா* மற்றும் *அரிபோதினி ஏகாதசி* அன்று சூர்யமதி நதி மற்றும் தாடி நதியின் சங்கமம் அருகே ரசுவா மாவட்டத்தின் பட்டர் பஜாரில் கொண்டாடப்படுகிறது.
- **கோதாவரி மேளா** - கோதாவரி, லலித்புட்டில் 12 ஆண்டுகளுக்கு ஒருமுறை கொண்டாடப்படுகிறது.
- **மத்தியச நாராயண மேளா** - காத்மாண்டுவில் உள்ள மத்ஸ்யநாராயணன் கோவிலில் ஒவ்வொரு மூன்று வருடங்களுக்கும் நடைபெறும்.
# நேபாளத் திருவிழாக்களின் பட்டியல்

## கண்டகி மாகாணம்

- **தேவ்காட் மேளா** - ஒவ்வொரு ஆண்டும் மகர சக்ராந்தியின் போது தனஹு மாவட்டத்தில் காளி கண்டகி நதி மற்றும் திரிஷுலி நதி சங்கமத்தில் கொண்டாடப்படுகிறது. இந்த மேளா திபெத்திய சந்திர நாட்காட்டியை அடிப்படையாகக் கொண்டது. சனவரி பூர்ணிமாவில் (ஆகத்து முழு நிலவு நாள்) தொடங்குகிறது.
- **துங்கே சங்கு மேளா** (நேபாளி: ढुंगेसाँघुको मेला)- ஒவ்வொரு ஆண்டும் மகர சக்ராந்தி அன்று போகாராவில் உள்ள சேதி நதிக்கரையில் கொண்டாடப்படுகிறது.
- **சிக்லேசு மாகே மேளா** (நேபாளி: सिक्लेस माघे संक्रान्ति मेला)- ஒவ்வொரு வருடமும் சிக்லேசு கிராமத்தில் மகர சக்ராந்தி அன்று கொண்டாடப்படுகிறது.
# நேபாளத் திருவிழாக்களின் பட்டியல்

## லும்பினி மாகாணம்

- பல்பா மாவட்டத்தில் காளி கண்டகி ஆற்றின் கரையில் ஆண்டுதோறும் *மகே சங்கராந்தி* அன்று **ருரு மேளா** கொண்டாடப்படுகிறது.
- **சுபகத் மேளா** (நேபாளி: शुभाघाट मेला) - குர்பகோட்டில் ஆண்டுதோறும் கொண்டாடப்படுகிறது.
# நேபாளத் திருவிழாக்களின் பட்டியல்

## சுதூர் பஸ்சிம் மாகாணம்

- **பாடி மாலிகா மேளா** - ஆண்டுதோறும் பாசூரா மாவட்டத்தில் *பத்ரா ஷுல்க பக்ஷ்யா* அன்று கொண்டாடப்படுகிறது.
- **பிஜ்யநாத் மேளா** - ஆண்டுதோறும் மகா சிவராத்திரி அன்று அச்சாம் மாவட்டத்தில் புத்திகங்கா நதி மற்றும் சஃபெகோலா நதி சங்கமிக்கும் இடத்தில் கொண்டாடப்படுகிறது.
# கசுபா பெத் சட்டமன்றத் தொகுதி

**கசுபா பெத் சட்டமன்றத் தொகுதி** (Kasba Peth Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது புனே மாவட்டத்தில் அமைந்துள்ளது.
# கசுபா பெத் சட்டமன்றத் தொகுதி

## சட்டமன்ற உறுப்பினர்கள்

| 1957 | விசுணு சித்தலே | இந்தியப் பொதுவுடைமைக் கட்சி</br> |  |
| --- | --- | --- | --- |
| 1962 | பாபுராவ் சனாசு | இந்திய தேசிய காங்கிரசு </br> |  |
| 1967 | ஆர்.வி.தெலங்க் |  |  |
| 1972 | லிலாபா வணிகர் |  |  |
| 1978 | அரவிந்த் லேலே | ஜனதா கட்சி</br> |  |
| 1980 | பாரதிய ஜனதா கட்சி</br> |  |  |
| 1985 | உல்காசு கலோகே | இந்திய தேசிய காங்கிரசு </br> |  |
| 1990 | அன்னா சோசி |  |  |
| 1991^ | வசந்த் தோரத் |  |  |
| 1995 | கிரிசு பாபட் † |  |  |
| 1999 |  |  |  |
| 2004 |  |  |  |
| 2009 |  |  |  |
| 2014 |  |  |  |
| 2019 | முக்த திலகர் † |  |  |
| 2023 ^ | ரவீந்திர தங்கேகர் | இந்திய தேசிய காங்கிரசு </br> |  |
| 2024 | ஏமந்த் ரசானே | பாரதிய ஜனதா கட்சி</br> | } |
இடைத்தேர்தல்கள் ^
# பேய் திருவிழா (நேபாளம்)

**பேய் திருவிழா** (*Ghost Festival*; भुतमेला, பூத் மேளா) நேபாளத்தின் சிராகா மாவட்டத்தில் கமலா ஆற்றில் கார்த்திகை மாதத்தின் (அக்டோபர்/நவம்பர்) முழு நிலவு நாளில் நடைபெறுகிறது. இந்தத் திருவிழாவில், ஷாமன்கள் தங்கள் குல தெய்வத்தாலோ அல்லது தங்கள் கிராமத்தில் உள்ள தீயவர்களாலோ ஏற்படும் எந்தவொரு நோயையும் தாந்த்ரீக சக்தியைப் பயன்படுத்திக் குணப்படுத்துகிறார்கள்.
# பேய் திருவிழா (நேபாளம்)

## வரலாறு

பேய் திருவிழா, பேய்கள் மற்றும் *போக்சிகளின்* செல்வாக்கைக் கட்டுப்படுத்த, ஒவ்வொரு ஆண்டும் கார்த்திகை மாதப் பௌர்ணமி நாளில் கொண்டாடப்படும் பல நூற்றாண்டுகள் பழமையான பாரம்பரியமாகும். இந்த விழா தஷைன் பண்டிகை நடைபெறும் அதே நேரத்தில் நடைபெறுகிறது. இந்தப் பண்டிகையின் தோற்றம் தெரியவில்லை.
# பேய் திருவிழா (நேபாளம்)

## செயல்பாடுகள்

இந்த நிகழ்வில் ஆயிரக்கணக்கான மக்கள், பெரும்பாலும் தனுஷா மாவட்டம் மற்றும் இந்தியாவிலிருந்து பங்கேற்கின்றனர். இரவில், சோனமை கோவிலுக்கு அருகில் ஷாமன்கள் பல்வேறு சடங்குகளைச் செய்யும்போது மக்கள் மந்திரங்களை ஓதுகிறார்கள். ஷாமன்கள் உடைமைகளை இரண்டு குழுக்களாக வகைப்படுத்துகிறார்கள். முதலாவது, அகால அல்லது தேவையற்ற மரணத்தை (பேய்கள்) அனுபவித்த மற்றொரு நபரின் ஆன்மாவால் ஆட்கொள்ளப்பட்ட மக்கள். இரண்டாவதாக, கடவுள் அல்லது தெய்வத்தின் பரம்பரையால் பாதிக்கப்பட்டவர்கள், எனவே தெய்வீகமாகக் கருதப்படுகிறார்கள்.  
யாத்திரைகளுக்கு உணவு மற்றும் தற்காலிக தங்குமிடங்கள் பொதுவாக அமைப்புக் குழுவால் வழங்கப்படுகின்றன.
# பேய் திருவிழா (நேபாளம்)

## சர்ச்சை

பேய்த் திருவிழா நடைமுறை மூடநம்பிக்கை கொண்டதாகவும், தாழ்த்தப்பட்ட தலித் சமூகம் போன்ற விளிம்புநிலை சமூகத்தினரைப் பலிவாங்கும் செயலாகவும் கருதப்படுகிறது.
# தேசிய நெல் தினம்

**தேசிய நெல் தினம்** (*National Paddy Day*; ) என்பது நேபாளத்தில் ஆண்டுதோறும் கொண்டாடப்படும் ஒரு திருவிழாவாகும். இது நெல் நடவு பருவத்தின் தொடக்கத்தைக் குறிக்கிறது. இது ஒவ்வொரு ஆண்டும் ஆஷாத் மாதம் 15ஆம் தேதி (சூன் 29) கொண்டாடப்படுகிறது. இந்த விழாவுக்கு ரோபைன் திவாசு, தன் திவாசு, ஆசாத் பாண்ட்ரா என்றும் பெயரிடப்பட்டுள்ளது. விவசாயிகள் அரிசி, பயறு, காய்கறிகள் போன்ற பொருட்களை நடவு செய்து இது கொண்டாடப்படுகிறது.  
இத்திருவிழா வழக்கமாக மக்கள் தங்கள் கிராமத்தில் அணிவகுத்துச் சென்று நெல் வயல்களுக்குள் நுழைவதோடு தொடங்குகிறது. சில சமூகங்கள் தொடர்புடைய கலாச்சார நிகழ்ச்சிகளும் நடைபெறுகின்றன.  
நேபாளத்திற்கு வருகை தரும் சுற்றுலாப் பயணிகளிடையேயும் இந்த விழா பிரபலமாக உள்ளது. எனவே இந்த விழா வேளாண் சுற்றுலாவின் ஒரு பகுதியாகவும் அமைகிறது. திசம்பர் 14, 2004 அன்று, நேபாள அரசு ஆஷாத் 15 ஆம் தேதியைத் தேசிய நெல் தினமாக அதிகாரப்பூர்வமாக அறிவித்தது. "தன்னிறைவு மற்றும் செழிப்புக்காக நெல் உற்பத்தியை அதிகரிக்கவும்" என்ற கருப்பொருளின் கீழ் இந்தக் கொண்டாட்டம் நடைபெறுகிறது.  
கர்னாலி மாகாண சட்டமன்றம், சூம்லா மாவட்டத்தைத் தவிர, கர்ணாலி மாகாணத்தில் ஆஷாத் 15-ஐ பொது விடுமுறையாக அறிவித்துள்ளது. ஜும்லாவில் நெல் நடவு மார்ச் 25 அன்று தொடங்குகிறது.  
நேபாளத்தின் மொத்த உள்நாட்டு உற்பத்தியில் அரிசி சுமார் 7 சதவீதப் பங்களிப்பை வழங்குகிறது. 2018ஆம் ஆண்டில், நேபாளம் சுமார் ரூ.25 பில்லியன் பில்லியன் மதிப்புள்ள அரிசி இறக்குமதி செய்வதாக மதிப்பிடப்பட்டுள்ளது.
# தேசிய நெல் தினம்

## உணவுகள்

, பழம் கலந்த உணவு]]
தேசிய நெல் தினத்தன்று பாரம்பரியமாகத் தயிர் மற்றும் அவல் உட்கொள்ளப்படுகிறது. இதனுடன் தயிரும் பரிமாறப்படுகிறது.
# தேசிய நெல் தினம்

## முக்கிய முன்னேற்றங்கள்

2020-ஆம் ஆண்டு *தி ஹிமாலயன் டைம்ஸ்* நடத்திய ஒரு கணக்கெடுப்பில், நேபாளத்தின் பல தொலைதூரப் பகுதிகளில், குழந்தைகள் இந்த விழாவைப் பற்றி அறிந்திருக்கவில்லை என்று தெரிவிக்கப்பட்டுள்ளது. 2020-ஆம் ஆண்டில், கோவிட்-19 தொற்றுநோய், வெட்டுக்கிளி தொல்லை குறித்த பயம் காரணமாகத் திருவிழா கொண்டாட்டம் பழகிவிட்டதாகத் தெரிவிக்கப்பட்டது.
# யுமா சம்மங்

**யுமா சம்மங்** (*Yuma Sammang*) நேபாளத்தின் லிம்பு சமூகத்தின் தெய்வம். நிங்வாபுமா என்றும் அழைக்கப்படும் யுமா சம்மங் (அதாவது: "தாய் பூமி" அல்லது "பாட்டி") தெய்வம், யக்துங்ஸ் (லிம்பஸ்) மக்களிடையே பரவலாக மதிக்கப்பட்டுத் தொடர்ந்து வழிபடப்படுகிறது. யக்துங்ஸ் பொதுவாக யுமாவை ஒரு தாய்வழி உருவமாகக் கருதுகிறார்கள். யெட் ஹாங் மற்றும் திபோங் யக்துங் (பத்து யக்துங்) யுகங்களில் யூமா சம்யோ அல்லது யுமா மதம் மிகவும் பிரபலமாக இருந்தது.  
யக்துங் சமூகம் பெரும்பாலும் வாய்மொழிப் பண்பாட்டைக் கொண்டது. இதன் வாய்வழி மரபின் அமைப்பு முந்தும் என்று அழைக்கப்படுகிறது. முந்தும் என்பது பிரபஞ்சத்தின் படைப்பு, மனிதர்கள், விலங்குகள் மற்றும் தாவரங்கள் மற்றும் பல கூறுகளைப் பற்றிய பல்வேறு தலைப்புகளைக் கையாளும் பல்வேறு வாய்மொழிக் கதைகளின் தொகுப்பாகும். யக்துங் கலாச்சாரத்தில் பெடாங்மா, யேபா, யேமா, ஷம்பா, சம்மா மற்றும் டுட்டு-தும்யஹாங்ஸ் போன்ற முந்தும் கலைஞர்கள் உள்ளனர். மேற்கத்திய கலாச்சாரக் காலனித்துவம், இந்து மதம், பௌத்தம், கிறிஸ்தவத்தின் செல்வாக்கு இருந்தபோதிலும், யக்துங் மக்கள் தங்கள் முந்துகள் மூலம் தங்கள் கலாச்சாரத்தைப் பாதுகாத்து வருகின்றனர். இருப்பினும், பிரதான அரசியல், அதிகாரத்துவம் மற்றும் கல்வி நிறுவனங்களில் பங்கேற்கும் பல யக்துங் மக்கள் தங்கள் யக்துங் வழக்க நடைமுறைகள், முந்துகள், மொழி மற்றும் மதத்தைப் புறக்கணிக்கும் போக்கைக் காட்டியுள்ளனர். புதிய யக்துங் தலைமுறையினர் 2018 முதல் தங்கள் கலாச்சாரம், மொழி, அடையாளம், முந்தும் மற்றும் மதத்தை மீட்டெடுப்பதற்காகப் பிரச்சாரம் செய்து வருகின்றனர்.
# உபுட் குரங்கு காடு

**உபுட் குரங்கு காடு** (ஆங்கிலம்: *Ubud Monkey Forest*; இந்தோனேசியம்: *Mandala Suci Wenara Wana*) என்பது இந்தோனேசியா, பாலி, கியான்யார் பிராந்தியம், உபுட் நகர்ப் பகுதியில் உள்ள ஒரு வனக் காப்பகம்; கோயில் வளாகம்; மற்றும் குரங்குகளுக்காக உருவாக்கப்பட்ட ஓர் இயற்கைச் சரணாலயம் ஆகும்.  
உள்ளூர் பாலி மக்களால் இந்தக் குரங்குகள் புனிதமான உயிர்ப்பொருட்களாகக் கருதப்படுகிறது. இந்த குரங்குகளின் சரணாலயம், பாலினிய கலாசாரத்துடன் பின்னிப் பிணைந்த ஒரு வரலாற்றைக் கொண்டுள்ளது. இந்தக் குரங்குக் காடு 14-ஆம் நூற்றாண்டைச் சேர்ந்தது. இந்தக் காடு ஆன்மீக சக்திகளின் இருப்பிடமாகவும்; மற்றும் பாதுகாவல் ஆவிகளின் புனித இடமாகவும் கருதப்படுகிறது.  
புனித விலங்குகளாகக் காணப்படும் குரங்குகள்; உயிர்த்தன்மை மற்றும் இயற்கைத் தன்மை ஆகிய இரண்டையும் அடையாளப் படுத்துகின்றன என்றும்; மனிதர்களுக்கும் வனவிலங்குகளுக்கும் இடையே ஒரு தனித்துவமான தொடர்பை வளர்க்கின்றன என்றும் பாலி மக்கள் நம்புகின்றனர்.  
- கோயில் குழு - *(Temple Group)*
- செலாத்தான் குழு - *(Selatan Group)*
- புதிய வனக் குழு - *(New Forest Group)*
- மத்திய குழு - *(Central Group)*
- கிழக்கு குழு - *(East Group)*
- மிச்செலின் குழு - *(Michelin Group)*
- உத்தாரா குழு - *(Utara Group)*
- ஆசிரம குழு - *(Ashram Group)*
- அத்தாப் குழு - *(Atap Group)*
- கல்லறை குழு - *(Cemetery Group)*  
வயதின் அடிப்படையிலும் குரங்குகள் பிரிக்கப்பட்டுள்ளன:
- 63 ஆண் குரங்குகள்
- 34 இளம் ஆண் குரங்குகள்
- 219 பெண் குரங்குகள்
- 29 இளம் பெண் குரங்குகள்
- 167 இளம் குட்டிகள் 1 (2–3 வயது)
- 118 இளம் குட்டிகள் 2 (1–2 வயது)
- 63 குட்டிகள் (5–12 மாதங்கள்)
- 56 பால் குடிக்கும் குட்டிகள்
# உபுட் குரங்கு காடு

## பொது

உபுட் குரங்கு காடு, உபுட்டில் உள்ள ஒரு பிரபலமான சுற்றுலா தலமாகும். ஒவ்வொரு மாதமும் சுமார் 10,000–15,000 பார்வையாளர்கள் உபுட் குரங்கு காடுகளுக்கு வருகிறார்கள். உபுட் குரங்கு காடு 12.5 எக்டேர் காடுகளில் 186 வகையான தாவரங்கள் மற்றும் மரங்களைக் கொண்டுள்ளது. அத்துடன் 3 கோயில்களையும் கொண்டுள்ளது.  
- புரா தாலெம் அகோங் பத்தாங்தேகால் கோயில் *(Pura Dalem Agung Padangtegal)*
- புனித வசந்த கோயில் *(Holy Spring Temple)*
- பிரஜாபதி கோயில் *(Prajapati Temple)*  
இந்தக் காடு பத்தாங்தேகால் சமூகத்திற்குச் சொந்தமானது; மற்றும் மண்டலா சூச்சி வெனாரா வன நிர்வாகத்தால் *(Mandala Suci Wenara Wana Management)* நிர்வகிக்கப்படுகிறது. புனித இடத்தைப் பாதுகாப்பதும், உபுட் குரங்கு காடுகளை ஒரு பன்னாட்டுச் சுற்றுலா தலமாக மேம்படுத்துவதும் நிர்வாகத்தின் நோக்கமாகும்.
- Ubud Culture Tour
# மெலஸ்பாஸ்

**மெலாஸ்பாஸ்** (*Melaspas*) என்பது புதிதாக கட்டப்பட்ட அல்லது புதிதாக குடியேறவிருக்கும் கட்டடங்களைத் தூய்மைப்படுத்தி, சுத்திகரிக்கும் பாலி மக்களின் ஒரு சடங்காகும். இதில் ரூமா (வீடு), கான்டோர் (அலுவலகம்), டோகோ (கடை), கண்டங் (தொழுவங்கள்) போன்ற கட்டடங்கள் அடங்கும். இந்தோனேசியாவின் பாலியில் இந்துக்களால் மெலாஸ்பாஸ் என்னும் புதுமனைப் புகுவிழா சடங்கு மேற்கொள்ளப்படுகின்றது. மெலஸ்பாஸ் என்ற சொல் பாலி மொழியிலிருந்து வந்ததாகும். இது *எம்எல்ஏஸ்* மற்றும் *பாஸ்* என்ற இரண்டு சொற்களின் சேர்க்கையாகும். *எம்எல்ஏஸ்* என்றால் பிரித்தல் என்றும், *பாஸ்* என்றால் பொருந்துவது என்றும் பொருளாகும். கட்டடங்கள் பொதுவாக மரம், பத்து (கல்) ஆகிய இரண்டு பொருட்களால் ஆனவை என்பதையும் மெலாஸ்பாஸ் சுட்டுகிறது. பாலி இந்துக்களுக்கு, இந்த விழா நடத்தப்பட வேண்டிய ஒரு பாரம்பரியமாகிவிட்டது.
# மெலஸ்பாஸ்

## நிறைவேற்றுதல்

மெளஸ்பாஸ் விழா நடத்தும் விதத்தைக் கொண்டு மூன்று பிரிவுகளாக வகைப்படுத்தப்பட்டுள்ளது:  
- கனிஸ்டா விழா என்பது ஒப்பீட்டளவில் சிறியதாக எளிமையாக நடத்தப்படுவது.
- மத்யௌபசாரம் நடுத்தரமாக நடத்தப்படுவதைக் குறிக்கிறது.
- பிரதான விழா ஒப்பீட்டளவில் பெரிய அளவில் நடைபெறுகிறது.
# கர்சத் சாம்கேட் சட்டமன்றத் தொகுதி

**கர்சத் சாம்கேட் சட்டமன்றத் தொகுதி** (Karjat Jamkhed Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது அகமதுநகர் மாவட்டத்தில் அமைந்துள்ளது. இத்தொகுதியானது அகமதுநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கர்சத் சாம்கேட் சட்டமன்றத் தொகுதி

## சட்டமன்ற உறுப்பினர்கள்

| 1962 | ஏக்நாத் நிம்பல்கர் | இந்திய தேசிய காங்கிரசு </br> |
| --- | --- | --- |
| 1967 |  |  |
| 1972 |  |  |
| 1978 | பாஜிராவ் காம்ப்ளே | இந்தியக் குடியரசுக் கட்சி |
| 1980 | தகாடு நிகல்ஜே | இந்தியத் தேசிய காங்கிரசு (அ) |
| 1985 | இந்திய தேசிய காங்கிரசு </br> |  |
| 1990 | வித்தல் பைலுமே |  |
| 1995 | சதாசிவ் லோகண்டே | பாரதிய ஜனதா கட்சி</br> |
| 1999 |  |  |
| 2004 |  |  |
| 2009 | ராம் சிண்டே |  |
| 2014 |  |  |
| 2019 | ரோகித் ராசேந்திர பவார் | தேசியவாத காங்கிரசு கட்சி </br> |
| 2024 | தேசியவாத காங்கிரசு கட்சி (சரத்சந்திர பவார்)</br> | } |
# வாழ்வு முறை ஒளிப்படவியல்

**வாழ்வு முறை ஒளிப்படவியல்** அல்லது வாழ்கை பாணியை ஒளிப்படம் எடுத்தல் *(Lifestyle photography)* என்பது ஒளிப்படக் கலையின் ஒரு வகையாகும், இது முக்கியமாக சூழ்நிலைகள், நிஜ வாழ்க்கை நிகழ்வுகள் அல்லது மைல்கற்களில் உள்ள மக்களின் உருவப்படங்களை கலை ரீதியாகப் படம்பிடிப்பதை நோக்கமாகக் கொண்டுள்ளது. மக்களின் வாழ்க்கையைப் பற்றிய கதைகளைச் சொல்வது அல்லது வெவ்வேறு காலங்களில் மக்களை ஊக்குவிப்பதே முதன்மையான குறிக்கோள். எனவே, இது பலதரப்பட்ட ஒளிப்படக் கலைகளை ஒன்றாக உள்ளடக்கியது.  
வாழ்வு முறை ஒளிப்படவியல் என்பது ஒரு கதையைச் சொல்லி, அந்த நபரின் இயற்கை சூழலை ஆவணப்படுத்துவதாக இருந்தாலும், வெளிச்சமும், தோன்றெழில் கொடுப்பதும் இன்னும் ஒரு பெரிய காரணியாக உள்ளது. வாழ்க்கை முறை ஒளிப்படம் எடுத்தல் என்பது ஒரு முறைசாரா முறையில் "தோன்றெழில்" செய்யப்படுகிறது, அதாவது ஒளிப்படக் கலைஞர் சில தூண்டுதல்களைக் கொடுத்து, பின்னர் இயற்கையான பதில்களையும், அதைத் தொடர்ந்து வரும் இன்னியலான தருணங்களையும் ஆவணப்படுத்துகிறார். பெரும்பாலான வாழ்வியல் முறை ஒளிப்படக் கலைஞர்கள் தங்கள் பொருட்களை "நிச வாழ்க்கை" விளைவுக்காக இயற்கை ஒளியின் மூலோபாய ரீதியாக நிலைநிறுத்த விரும்புகிறார்கள், ஆனால் சிலர் பெரும்பாலும் வெளிப்புற விளக்குகளையும் சூழலில் முன்பே இருப்பது போல் தோன்றும் விதத்தில் பயன்படுத்துகிறார்கள்.
# வாழ்வு முறை ஒளிப்படவியல்

## வாழ்வு முறை ஒளிப்படவியல் என்றால் என்ன?

வாழ்க்கை முறை ஒளிப்படம் எடுத்தல் என்பது மக்கள் தங்கள் வாழ்க்கை வாழ்வதை சித்தரிப்பதை நோக்கமாகக் கொண்ட எந்தவொரு ஒளிப்பட பாணியையும் குறிக்கும் ஒரு பொதுவான சொல். ஒரு வாழ்க்கை முறை ஒளிப்படத்தில் இயற்கை ஒளிப்படம் எடுத்தல், உருவப்படம், தெரு ஒளிப்படம் எடுத்தல் மற்றும் ஒய்யார ஒளிப்படம் எடுத்தல் ஆகியவற்றின் கூறுகள் இருக்கலாம்.
# பாலி சத்திரியர்

**பாலி சத்திரியர்** (*Balinese Kshatriya*) என்போர் இந்தோனேசியாவின் பாலி தீவில் வசிக்கும் ஒரு இந்து சத்திரிய சமூகத்தினராவர். ஆறாம் நூற்றாண்டின் இரண்டாம் பாதியில், பாலியில் ஒரு வலுவான சத்திரிய ஆளும் அரசமரபு இருந்தது. ஆட்சியாளர்கள் பெரும்பாலும் இந்திய இரத்தக் கலப்புக் கொண்ட பூர்வீக பாலினியர்களாக இருந்தனர். இந்த குலத்தினர் பெரும்பாலும் நாகவன்ஷி வம்சத்தைச் சேர்ந்தவர்களாவர். இருப்பினும், காலப்போக்கில், இந்த பூர்வீக சத்திரியர்கள் அழிந்து, பாலிக்கு குடிபெயர்ந்த சாவக சத்திரியர்கள் அவர்களின் இடத்துக்கு வந்தனர். தற்போது பாலியில் வசிக்கும் பெரும்பாலான சத்திரியர்கள், சாவகத்திலிருந்து பாலிக்கு குடிபெயர்ந்த மன்னர் தேவா அகுங்கின் வழித்தோன்றல்கள் என்று கூறப்படுகிறது. இருப்பினும், வைசிய வருணத்திலிருந்து சத்திரியர் அந்தஸ்துக்கு உயர்த்தப்பட்ட வேறு சில சத்திரிய குலங்களும் உள்ளன. மொத்த பாலி இந்து மக்கள்தொகையில் சத்திரியர்கள் சுமார் 4% உள்ளனர்.  
தேவா அகுங் பல நூற்றாண்டுகளுக்கு முன்பு சாவகத்திலிருந்து பாலிக்கு தனது ஒன்றுவிட்ட சகோதரர் ஆர்ய டமர் மற்றும் ஆறு சத்திரியர்களுடன் வந்து சேர்ந்ததாக நம்பப்படுகிறது. இருப்பினும், மற்ற ஏழு பேரின் சந்ததியினர் வைசியர்களாகக் தரம் குறைக்கப்பட்டதால், தேவா அகுங் மட்டுமே தனது சத்திரிய அந்தஸ்தைத் தக்க வைத்துக் கொண்டார். தேவா அகுங் குலத்தைச் சேர்ந்த பெரும்பாலான சத்திரியர்கள் படோங், தபனான், மெங்குய், கரங்கசெம் ஆகிய இடங்களில் உள்ளனர். இருப்பினும், படோங்கில், குஸ்தி பாம்'சுட்டன் என்ற மற்றொரு சத்திரிய குலம் உள்ளது, அவர்கள் ராஜா ங்குரா சக்தி பமேகுடனின் வம்சாவளியைச் சேர்ந்தவர்கள். குலுங்குங், பாங்கிலி, கியான்யார் ஆகிய இடங்களிலும் சத்திரியர்கள் காணப்படுகின்றனர். புலேலெங்கில் வாழ்ந்த சத்திரிய குலத்தினர் இப்போது தங்கள் இருப்பிடத்தை படுங்கிற்கு மாற்றியுள்ளனர். பாலியில் வசிக்கும் *தேசக், பிரதேவா, புங்ககன்* போன்ற பிற சத்திரிய குலத்தினர் சந்தேகத்திற்குரிய வம்சாவளியைச் சேர்ந்தவர்கள்.  
சமசுகிருதத்தின் க்ஷத்ரியா என்ற சொல், பாலினிய மொழியில் *சத்ரியா* என்று உச்சரிக்கப்படுகிறது.
# உப்புகண்டம்

**உப்புகண்டம்** (Dry Mutton), குறிப்பாக வெள்ளாட்டுக் கறித் துண்டுகளுடன் தேவையான அளவு உப்பு மற்றும் மஞ்சள் பொடி சேர்த்து பிசைந்து, ஊசி நூலால் கோர்த்து, நல்ல வெயிலில் உலர்த்தி சேமித்து வைக்கப்படும்.. தேவைப்படும் போது உப்புகண்டத்தை அப்பளம், வத்தல் போன்று எண்ணெயில் பொரித்து, சாதத்துடன் உண்ணலாம். இதனை *தட்டுக் கறி*, *காயப் போட்ட கறி* என்றும் அழைப்பர்.குழம்பில் உப்புகண்டத்தை கலந்து சமைப்பதும் வழக்கம்.பொதுவாக மீன் கருவாடு அனைவருக்கும் தெரிந்த ஒன்றாகும்.  
மலேசியா, இந்தோனேசியா, பர்மா போன்ற நாடுகளில், இசுலாமியர்கள் வணிகம் செய்யச் செல்கையில், ஹலால் உணவு கிடைக்காத போது, எடுத்துச் சென்ற கருவாடு மற்றும் உப்புகண்டத்தை உணவுடன் சேர்த்து உண்பர்,
# உப்புகண்டம்

## இதனையும் காண்க

- கருவாடு
# காராங்கசெம் பிராந்தியம்

**காராங்கசெம் பிராந்தியம்** (ஆங்கிலம்: *Karangasem Regency*; பாலினியம்: *Kabupatén Karaṅasĕm*; இந்தோனேசியம்: *Kabupaten Karangasem*) என்பது இந்தோனேசியா, பாலி தீவில் ஒரு பிராந்தியம் ஆகும். இந்தப் பிராந்தியத்தின் தலைநகரம் அமலாபுரம் *(Amlapura)*. காராங்கசெமின் ஆட்சிப் பகுதி "பாலியின் ஆன்மீக உணர்வு" என்று அறியப்படுகிறது. பாலியின் தாய் கோயிலான பெசாகி கோயில் மற்றும் பாலியின் பல பெரிய கோயில்கள் இந்தப் பிராந்தியத்திதான் அமைந்துள்ளன.  
பாலி தீவின் கிழக்குப் பகுதியில் அமைந்துள்ள காராங்கசெம் பிராந்தியம் 839.54 கிமீ<sup>2</sup> பரப்பளவைக் கொண்டுள்ளது; மற்றும் 2024-ஆம் ஆண்டு மக்கள் தொகை கணக்கெடுப்பின்படி 536477 மக்கள் தொகையைக் கொண்டிருந்தது. காராங்கம் பிராந்தியத்தின் கடற்கரை 87 கி.மீ நீளம் கொண்டது. அவற்றில் சில கடற்கரைகள் சுற்றுலாப் பயணிகளுக்கு ஏற்றவையாக உள்ளன.
# காராங்கசெம் பிராந்தியம்

## வரலாறு

காராங்கசெம் இராச்சியம் 1600-ஆம் ஆண்டு பாலி தீவில் உருவான ஓர் இந்து இராச்சியமாகும். அதன் உச்சக்கட்ட காலத்தில், இந்த இராச்சியம் லொம்போக் தீவு வரை பரந்த நிலப்பரப்பைக் கொண்டிருந்தது. 1894-இல் இடச்சுக்காரர்களுடன் நடந்த போரில் தோல்வியடைந்த பிறகு, காராங்கசெம் இடச்சு கிழக்கிந்திய அரசாங்கத்தின் கட்டுப்பாட்டின் கீழ் வந்தது. இந்தோனேசியா குடியரசு விடுதலை அடைந்த பிறகு, காராங்கசெம் இராச்சியம், இந்தோனேசிய அரசாங்கத்தின் கீழ் இரண்டாம் நிலை ஆட்சிப் பகுதியாக மாறியது.
# காராங்கசெம் பிராந்தியம்

## வரலாறு

### காராங்கா சமாதி

காராங்கசெம் இராச்சியம் நிறுவப்பட்ட வரலாற்றுக் காலத்தில் இருந்து காராங்கசெம் பிராந்தியத்தின் வரலாற்றையும் பிரிக்க முடியாது. கரங்காசெம் *(Karangasem)* என்ற பெயர் உண்மையில் காராங்கா சமாதி *(Karang Semadi)* என்ற சொல்லில் இருந்து வந்தது. காராங்கசெம் என்ற பெயரின் தோற்றத்தைக் கொண்ட சில வரலாற்றுப் பதிவுகள் கிடைக்கப்பெற்று உள்ளன.  
பாடுங் பிராந்தியத்தின் மங்குபுரம் *(Mangupura)* நகர்ப்பகுதியின் கெரியா மந்தாரா *(Geria Mandara)* கிராமத்தில் கண்டுபிடிக்கப்பட்ட சாடிங் சி கல்வெட்டில் *(Sading C Inscription)* காராங்கசெம் வரலாற்றுப் பதிவுகள் கிடைத்துள்ளன. அமலாபுரம் நகருக்கு வடகிழக்கில் உள்ள லெம்புயாங் மலைக்கு, முதலில் அட்ரி காராங் *(Adri Karang)* என்று பெயரிடப்பட்டது; அதாவது காராங் மலை அல்லது பவள மலை என்று பொருள்படும்.
# காராங்கசெம் பிராந்தியம்

## காராங்கசெம் இராச்சியம்

16 - 17-ஆம் நூற்றாண்டுகளில், காராங்கசெம் இராச்சியம்; கெல்கெல் இராச்சியத்தின் கீழ் இருந்தது. காராங்கசெம் இராச்சியத்தின் மன்னர் தேவா காராங்கமலா *(Dewa Karangamala)* என்பவர் செலகுமி எனும் தற்போதைய பலேபுண்டுக் *(Balepunduk)* நகரில் வசித்து வந்தார். தேவா காராங்கமலா ஒரு கட்டத்தில் குஸ்தி ஆர்யா பாடாஞ்சேருக் *(Gusti Arya Batanjeruk)* என்பவரின் விதவையை மணந்தார். குஸ்தி ஆர்யா பாடாஞ்சேருக் என்பவர் காராங்கசெம் இராச்சியத்தில் ஓர் அரச ஆளுநராக இருந்தார்.
# காராங்கசெம் பிராந்தியம்

## நிர்வாக மாவட்டங்கள்

காராங்கசெம் பிராந்தியம் 8 மாவட்டங்களாக *(Districts of Indonesia)* *(Kecamatan)* பிரிக்கப்பட்டுள்ளது.  
| மாவட்டம்
(Kecamatan) | பரப்பு
கிமீ <sup>2</sup> | மக்கள்
தொகை
2010 | மக்கள்
தொகை
2020 | மக்கள்
தொகை
2022 | கிராமம் | அஞ்சல்
குறியீடு |  |
| --- | --- | --- | --- | --- | --- | --- | --- |
| 51.07.01 | ரென்டாங் | 109.70 | 36,931 | 41,782 | 42,600 | 6 | 80863 |
| 51.07.02 | சிடேமேன் | 35.15 | 31,617 | 37,045 | 38,000 | 10 | 80864 |
| 51.07.03 | மங்கிஸ் | 69.83 | 44,041 | 54,608 | 56,700 | 12 | 80871 |
| 51.07.04 | காராங்கசெம்
(மாவட்டம்) | 94.23 | 82,606 | 100,036 | 103,300 | 11 | 80811
-80813 |
| 51.07.05 | அபாங் | 134.05 | 60,965 | 80,345 | 84,300 | 14 | 80852 |
| 51.07.06 | பெபான்டெம் | 81.51 | 45,160 | 54,941 | 56,800 | 8 | 80861 |
| 51.07.07 | செலாட் | 80.35 | 38,114 | 44,284 | 45,400 | 8 | 80862 |
| 51.07.08 | கூபு | 234.72 | 57,053 | 79,361 | 84,200 | 9 | 80853 |
| **மொத்தம்** | *839.54* | *396,487* | *492,402* | *511,300* | *76* | } |  |
# காராங்கசெம் பிராந்தியம்

## காலநிலை

காராங்கசெம் பிராந்தியம் வெப்பமண்டல மழைக்காடு காலநிலை (Af) கொண்டது. ஆண்டு முழுவதும் மிதமான மழைப்பொழிவு முதல் கனமழை வரை இருக்கும்.
# காராங்கசெம் பிராந்தியம்

## காட்சியகம்

- **காராங்கசெம் பிராந்திய காட்சிப் படங்கள்**
# விசாகப்பெருமாள் ஐயர்

**விசாகப்பெருமாள் ஐயர்**, திருத்தணியில் வீரசைவ மரபில், கச்சியப்ப முனிவரின் சீடரான கந்தப்பையருக்கு 1799ஆம் ஆண்டில் பிறந்தவர்.. இவருடன் இரட்டையாக பிறந்தவர் சரவணப் பெருமாள் ஐயர் ஆவர்.. இவர் இராமானுசக் கவிராயரிடம் தமிழ் இலக்கணம் மற்றும் இலக்கியம் கற்று, சென்னை மாநிலக் கல்லூரியில் தமிழாசிரியராக பணியாற்றியவர். தமிழறிஞராக விசாகப் பெருமாள் ஐயர் வட மொழியிலும் தேர்ச்சி பெற்றவர்.
# விசாகப்பெருமாள் ஐயர்

## படைப்புகள்

இவர் அச்சில் ஏற்றிய நூல்கள் வருமாறு:
- அணி இலக்கண வினாவிடை
- நன்னூல் விளக்க உரை
- **பாலபோத இலக்கணம்**
- திருக்கோவையார் விளக்க உரை
- திருவள்ளுவமாலை (அச்சுப் பதிப்பு) . (சரவணப் பெருமாள ஐயருடன் இணைந்து)
- சந்திராலோகம் (வடமொழி அணி இலக்கண நூலின் தமிழ் மொழிபெயர்ப்பு).
# கோதாவரி திருவிழா

**கோதாவரி திருவிழா** (*Godavari Mela*; ) அல்லது *சிம்கஸ்த மேளா* என்பது நேபாளத்தின் லலித்பூர் மாவட்டத்தில் உள்ள கோதாவரியில் 12 ஆண்டுகளுக்கு ஒருமுறை கொண்டாடப்படும் ஒரு பாரம்பரிய இந்து பண்டிகையாகும். இந்த விழா நேபாளம், இந்தியா முழுவதிலுமிருந்து இந்து யாத்ரீகர்களையும் சில வெளிநாட்டுச் சுற்றுலாப் பயணிகளையும் ஈர்க்கிறது. திருவிழாவின் போது புனித நீராடுவது தங்கள் பாவங்களைக் கழுவும் என்று யாத்ரீகர்கள் நம்புகிறார்கள். இந்த விழா லிச்சாவி காலத்தில் தொடங்கப்பட்டது. இந்த விழா ஒரு மாதம் கொண்டாடப்படுகிறது. இந்த விழாவிற்குப் பல இலட்சக் கணக்கான மக்கள் வருகை தருகின்றனர். பிரதானப் பூசாரி, கோதாவரி குளத்தில் பால் ஊற்றி, புனித நீராடுகிறார். அதைத் தொடர்ந்து 28 பிறர் நீராட வருகிறார்கள். இந்தக் குளத்தில் ஐந்து கல் நீர்த்துளிகள் உள்ளன. இவை சமுத்திர மந்தனத்தின் போது உருவானதாக நம்பப்படுகிறது. இதில் ஒரு துளி அமிர்தம் கோதாவரியில் விழுந்தது; மற்றொன்று இந்தியாவின் நாசிக்கில் விழுந்தது.  
சித்தேசுவர் மகாதேவ், கோதாவரி கங்கை கோவில்களுக்குப் பக்தர்கள் வருகை தருகின்றனர். திருவிழாவின் போது, பதானிலிருந்து கோதாவரி செல்லும் சாலை பேருந்துகள், மக்கள், கடைகளால் நிரம்பி வழியும். உள்ளூர் விளைபொருள்கள் கடைகளில் காட்சிப்படுத்தப்படுகின்றன. சாரணியர், செஞ்சிலுவைச் சங்கத்தினர் உள்ளிட்ட தன்னார்வலர்கள் அமைப்புக் குழுவின் கீழ் விழா நிர்வகிக்கப்படுகிறது.
# கோதாவரி திருவிழா

## புராணம்

புராணங்களின்படி, கௌதம ரிஷி என்ற இந்து துறவி கால்நடைகளை மேய்த்துக் கொண்டிருந்தபோது, பசுக்களில் ஒன்று மலையிலிருந்து விழுந்து இறந்தது. அந்த ரிஷி சிவனிடம் உதவி கேட்டு பிரார்த்தனை செய்தார். சிவன் அவரிடம் கங்கை தேவியைப் பிரார்த்தனை செய்யச் சொன்னார். அதே இரவில், அவரது கனவில் தேவி தோன்றினார், மறுநாள் வியாழன் சூரியனுடன் இணைந்தபோது, கங்கை கோதாவரியில் தோன்றியது. ரிஷி பின்னர் கோதாவரி குண்டாவில் குளத்தின் அருகே சித்தேசுவரர் கோயிலைக் கட்டினார். குருவும் சூரியனும் 12 வருடங்களுக்கு ஒருமுறை இணைவதால், இந்தப் பண்டிகை 12 வருடங்களுக்கு ஒருமுறை கொண்டாடப்படுகிறது.
# கோதாவரி திருவிழா

## பிற திருவிழா

நேபாளத்தின் கைலாலி மாவட்டத்தில் இதே போன்ற பெயரில் ஒரு திருவிழா கொண்டாடப்படுகிறது. இது *கோதாவரி அமிர்த மகாசுனன் திப்ய சகசுர கும்ப தரிசன மேளா* என்று அழைக்கப்படுகிறது. மகரச் சங்கராந்தியில் இத்திருவிழாக் கொண்டாடப்படுகிறது. நேபாளத்தின் சுற்றுப்புற மாவட்டத்திலிருந்து 500,000-க்கும் மேற்பட்ட மக்களும், இந்தியாவிலிருந்து யாத்ரீகர்களும் இந்த விழாவிற்கு வருகை தருகின்றனர். 2016-ஆம் ஆண்டில், குடியரசுத் தலைவர் பித்யா தேவி பண்டாரி இந்த நிகழ்வைத் தொடங்கி வைத்தார்.
# துறைமங்கலம் (பெரம்பலூர் வட்டம்)

**துறைமங்கலம்** (Thoramangalam), தமிழ்நாட்டின் பெரம்பலூர் மாவட்டம், பெரம்பலூர் வட்டத்திலுள்ள வருவாய் கிராமம் ஆகும். இக்கிராமத்தில் துறைமங்கலத்தில் பெரிய ஏரி உள்ளது. இவ்வூரில் மடம் அமைத்து சில ஆண்டுகள் தங்கி சைவப் பணி ஆற்றியவர் துறைமங்கலம் சிவப்பிரகாசர் ஆவார்.
# துறைமங்கலம் (பெரம்பலூர் வட்டம்)

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 804 குடியிருப்புகள் கொண்ட துறைமங்கலம் வருவாய் கிராமத்தின் மக்கள் தொகை 3086 ஆகும். பாலின விகிதம் 1000 ஆண்களுக்கு 855 பெண்கள் வீதம் உள்ளனர். சராசரி எழுத்தறிவு 68.31% ஆகவுள்ளது. இக்கிராமத்தில் பட்டியல் சமூகத்தவர்கள் 64 பேர் உள்ளனர்.
# மகர மேளா

**மகர மேளா** (*Makar Mela*) என்பது நேபாளத்தின் பனௌடி நகரில் ஒவ்வொரு 12 வருடங்களுக்கும் ஒரு முறை மாக் மாதத்தில் (சனவரி நடுப்பகுதி-பிப்ரவரி தொடக்கத்தில்) கொண்டாடப்படும் ஒரு பாரம்பரிய இந்து பண்டிகையாகும். இந்த விழா நேபாளம், இந்தியா முழுவதிலுமிருந்து இந்து யாத்ரீகர்களையும் சில வெளிநாட்டுச் சுற்றுலாப் பயணிகளையும் ஈர்க்கிறது. பண்டிகையின் போது புனித நதியில் நீராடுவது தங்கள் பாவங்களைக் கழுவும் என்று யாத்ரீகர்கள் நம்புகிறார்கள்.  
புண்யமதி, ரோஷி (லீலாவதி என்றும் அழைக்கப்படுகிறது) மற்றும் ருத்ரவதி ஆகிய மூன்று நதிகளின் சங்கமமான திரிபெனிகாட்டில் மாக் மாதம் முழுவதும் இந்த விழா கொண்டாடப்படுகிறது. வேதச் சோதிடத்தின்படி சூரியன் மகர ராசியில் நுழையும் போது திருவிழா தொடங்குகிறது. பக்தர்கள் ஆற்றில் நீராடி, பனௌடியின் பராமரிப்பாளராகக் கருதப்படும் பாசுகி நாகத்தை வழிபடுகிறார்கள். பின்னர் பக்தர்கள் இந்திரேசுவர் மகாதேவரை வழிபடுகின்றனர்.
# மகர மேளா

## புராணம்

புராணங்களின்படி, சொர்க்கத்தின் ராஜாவான இந்திரன் ஒரு காலத்தில் குணப்படுத்த முடியாத நோயால் அவதிப்பட்டான். இதைக் குணப்படுத்த, திரிபேனிகாட்டில் சிவனை மகிழ்விப்பதன் மூலம் நோயிலிருந்து விடுபட 12 ஆண்டுகள் தியானம் செய்தார். இந்த நோயைக் குணப்படுத்தச் சிவன் ருத்ராவதி நதியில் சிறிது அமிர்தத்தைக் கலந்தார். இந்திரன் ஆற்றில் மூழ்கியபோது, குணமடைந்தார். 12 வருடங்களுக்கு ஒருமுறை, இந்த நதியில் அமிர்தம் பாய்வதால், அனைத்து நோய்களும் குணமாகும் என்று நம்பப்படுகிறது.  
மற்றொரு புராணக்கதையின்படி, பனௌதி மன்னர் திர்கரத், பதான் மன்னர் சத்யவர் ஆகியோரின் காலத்திலிருந்தே இந்த விழா கொண்டாடப்படுகிறது. அப்போது அவர்கள் ரோஷி, கோதாவரி நதிகளுக்காக புல்சௌகி தெய்வத்தைப் பிரார்த்தனை செய்யத் தொடங்கினர்.
# மகர மேளா

## பிற

- நேபாள மன்னர்களும், திருவிழாவின் முக்கிய கடவுளான விஷ்ணுவும் ஒரே கடவுளாகக் கருதப்பட்டதால், ஒரு சடங்காக, நேபாள மன்னர் இந்தத் திருவிழாவிற்கு வருவது தடைசெய்யப்பட்டது. இருப்பினும், நேபாளத்தின் கடைசி மன்னர் ஞானேந்திரா இந்த விழாவிற்கு வருகை தந்தார்.
- திருவிழாவின் போது ஏற்படும் நீர் மாசுபாடு காரணமாகச் சில சுற்றுச்சூழல் கவலைகள் எழுப்பப்பட்டுள்ளன.
# மகர மேளா

## விழா ஆண்டுகள்

- 2066 விக்ரம் நாட்காட்டி.
- 2078 வி. நா. (2021)
- 2090 விக்ரம் நாட்காட்டி
# அறிமுக இயக்குநரின் சிறந்த திரைப்படத்திற்கான இந்திரா காந்தி திரைப்பட விருது

**அறிமுக இயக்குநரின் சிறந்த திரைப்படத்திற்கான இந்திரா காந்தி திரைப்பட விருது** (*National Film Award for Best Debut Film of a Director*) என்பது ஒரு இயக்குநரின் சிறந்த அறிமுகத் திரைப்படத்திற்காக வழங்கப்படும் தேசிய விருது ஆகும். இந்திய தேசியத் திரைப்பட வளர்ச்சிக் கழகத்தால் ஆண்டுதோறும் வழங்கப்படும் தேசிய திரைப்பட விருதுகளில் ஒன்றாகும். இது திரைப்படங்களுக்காக வழங்கப்படும் பல விருதுகளில் ஒன்றாகும். மேலும் இது தங்கத் தாமரை (சுவர்ணக் கமல்) விருதுடன் வழங்கப்படுகிறது.  
இந்த விருது 1980-ஆம் ஆண்டு 28வது தேசியத் திரைப்பட விருதின் போது நிறுவப்பட்டது. மேலும், நாடு முழுவதும் ஆண்டுதோறும் தயாரிக்கப்பட்ட அனைத்து இந்திய மொழிகளில் தயாரிக்கப்படும் படங்களுக்கு வழங்கப்படுகிறது. இதுவரை இந்தி (11 விருதுகள்), பெங்காலி மற்றும் மலையாளம் (தலா 9 விருதுகள்), தமிழ் (5 விருதுகள்), மராத்தி (3 விருதுகள்), அசாமி, ஆங்கிலம் மற்றும் தெலுங்கு (தலா 2), அரியான்வி, ஜசாரி, கர்பி மற்றும் இலடாக்கி (தலா 1) ஆகிய படங்களுக்கு வழங்கப்பட்டுள்ளது.  
இந்த விருதில் 'தங்கத் தாமரை' (சுவர்ண கமல்), ரொக்கப் பரிசு ஆகியவை அடங்கும். 69வது விருதுவரை வரை, இந்த விருது இயக்குநருக்கும் தயாரிப்பாளருக்கும் வழங்கப்பட்டது. 70வது தேசியத் திரைப்பட விருதுகளுக்குப் பிறகு, இந்த விருது இயக்குநரின் சிறந்த அறிமுகப் படமாகச் சுருக்கப்பட்டது. மேலும் இயக்குநருக்கு மட்டுமே விருது வழங்கப்படுகிறது. பரிசுத் தொகையும் 3,00,000 ஆக உயர்த்தப்பட்டது.
# அறிமுக இயக்குநரின் சிறந்த திரைப்படத்திற்கான இந்திரா காந்தி திரைப்பட விருது

## விருதாளர்கள்

### 1980–2021

| ஆண்டு | திரைப்படம் | மொழி | தயாரிபாளர் | இயக்குநர் |
| --- | --- | --- | --- | --- |
| மைனா தடந்தா | வங்காளம் | உத்பலேந்து சக்ரபர்த்தி |  |  |
| *கண் சிவந்தால் மண் சிவக்கும்* | தமிழ் | ஆர். வெங்கட் ராமன் | ஸ்ரீதர் ராஜன் |  |
| ஜானே பி தோ யாரோ | இந்தி | இந்திய தேசியத் திரைப்பட வளர்ச்சிக் கழகம் | குந்தன் சா |  |
| *மீண்டும் ஒரு காதல் கதை* | தமிழ் | ராதிகா சரத்குமார் | பிரதாப் போத்தன் |  |
| நியு டெல்லி டைம்சு | இந்தி | பி.கே.திவாரி | ரோமேசு சர்மா |  |
| யே வோ மன்சில் தோ நகின் | இந்தி | சுதிர் மிசுரா | சுதிர் மிசுரா |  |
| எக்தி ஜிபான் | பெங்காலி | சல்சித்ரா | ராஜா மித்ரா |  |
| திரிசாக்னி | இந்தி | நபேந்து கோசு | நபேந்து கோசு |  |
| வோசோபிபோ | கர்பி | கர்பி அங்லாங் மாவட்ட குழு | கௌதம் போரா |  |
| *பெருந்தச்சன்* | மலையாளம் | ஜி.ஜெயக்குமார் | அஜயன் |  |
| ஹலதர் | அசாமி | • கீதி பருவா
• டிவிஜென் அசோரிகா | சஞ்சீவ் அசோரிகா |  |
| மிஸ் பீட்டியின் சில்ட்ரன் | ஆங்கில | இந்திய தேசியத் திரைப்பட வளர்ச்சிக் கழகம்  
தூர்தர்ஷன்
ரூக்சு ஏ.வி | பமீலா ரூக்சு |  |
| சன்யா தேகே சுரு | பெங்காலி | • எச்.தாசு
• மதுமந்தி மைத்ரா
• எம். தாசு | அசோக் விசுவநாதன் |  |
| *மோகமுள்* | தமிழ் | ஜே. தர்மாம்பாள் | ஞான ராஜசேகரன் |  |
| ககினி | பெங்காலி | • சந்திரமாலா பட்டாச்சார்யா
• மலாயா பட்டாச்சார்யா | மலாயா பட்டாச்சார்யா |  |
| ராக் பைராக் | அசாமி | • பாபென் பருவா
• கானின் பருவா | பித்யுத் சக்ரவர்த்தி |  |
| பூதக்கண்ணாடி | மலையாளம் | நாயர் கிருஷ்ணகுமார் உன்னி | அ. க. லோகிததாசு |  |
| தயா | மலையாளம் | சி.கே.கோபிநாத் | வேணு |  |
| டாலர் ட்ரீம்சு | ஆங்கிலம் | சேகர் கம்முலா | சேகர் கம்முலா |  |
| சாயக்னம் | மலையாளம் | எம். எஸ். நசீர் | ஆர். சரத் |  |
| திலாதானம் | தெலுங்கு | இந்திய தேசியத் திரைப்பட வளர்ச்சிக் கழகம் | கே. என். டி. சாசுதிரி |  |
| படல்கர் | பெங்காலி | நிதி சோனி கௌரிசாரியா | அபிஜித் சவுத்ரி |  |
| மார்க்கம் | மலையாளம் | ராஜீவ் விஜய் ராகவன் | ராஜீவ் விஜய் ராகவன் |  |
| கிரகணம் | தெலுங்கு | என். அஞ்சி ரெட்டி | இந்திரகண்டி மோகன கிருஷ்ணன் |  |
| பரினீதா | இந்தி | விது வினோத் சோப்ரா | பிரதீப் சர்க்கார் |  |
| ஏகாந்தம் | மலையாளம் | அந்தோணி ஜோசப் | மது கைதப்பிரம் |  |
| உறைந்திருக்கும் | இந்தி  
இலடாக்கி | சிவாஜி சந்திரபூசண் | சிவாஜி சந்திரபூசண் |  |
| ஏ வெட்னசுடே | இந்தி | யுடிவி மோசன் பிக்சர்சு | நீரஜ் பாண்டே |  |
| லாகூர் | இந்தி | விவேக் கட்கர் | சஞ்சய் பூரன் சிங் சவுகான் |  |
| பாபூ பேண்ட் பாஜா | மராத்தி | நிதா ஜாதவ் | ராஜேசு பிஞ்சானி |  |
| *ஆரண்ய காண்டம்* | தமிழ் | எஸ். பி. பி. சரண் | தியாகராஜன் குமாரராஜா |  |
| சிட்டகாங் | இந்தி | பெடப்ரதா பெயின் | பேதபிரதா பெயின் |  |
| *பன்ட்ரி* | மராத்தி | • நவல்கா கலைகள்  
புனித பேசில் கூட்டு | நாகராஜ் மஞ்சுளே |  |
| ஆசா ஜாவர் மஜே | பெங்காலி | திரைப்படங்களுக்கு  
சலாம் சினிமா | ஆதித்யா விக்ரம் சென்குப்தா |  |
| மசான் | இந்தி | பாண்டம் பிலிம்சு | நீரஜ் கெய்வான் |  |
| அலிஃபா | பெங்காலி | அமான் அகமது | தீப் சௌத்ரி |  |
| சின்ஜார் | ஜசாரி | சிபு ஜி. சுசீலன் | பம்பள்ளி |  |
| *நால்* | மராத்தி | நாகராஜ் மஞ்சுளே | சுதாகர் ரெட்டி யக்கந்தி |  |
| ஹெலன் | மலையாளம் | வினீத் சீனிவாசன் | மாத்துக்குட்டி சேவியர் |  |
| *மண்டேலா* | தமிழ் | எசு. சசிகாந்த் | மடோன் அசுவின் |  |
| *மேப்பாடியான்* | மலையாளம் | உன்னி முகுந்தன் | விஷ்ணு மோகன் | } |
# அறிமுக இயக்குநரின் சிறந்த திரைப்படத்திற்கான இந்திரா காந்தி திரைப்பட விருது

## விருதாளர்கள்

### 2022–தற்போது வரை

70வது தேசிய திரைப்பட விருதுகளிலிருந்து, இயக்குநருக்கு மட்டுமே விருது வழங்கப்படுகிறது.
| ஆண்டு | திரைப்படம் | மொழி(கள்) | இயக்குநர்(கள்) |
| --- | --- | --- | --- |
| *பௌஜா* | அரியான்வி | பிரமோத் குமார் | } |